Zagreb, 22.11.2024.
ODLUKA
O NAKNADI ZA KORIŠTENJE GLAZBE NA
MODNOJ REVIJI, IZBORU LJEPOTE, DEMONSTRACIJI PROIZVODA I SL. PRIREDBE IZ TB. 3.1.b.
Članak 1.

Naknada za korištenje glazbenih djela na modnoj reviji, izboru ljepote, demonstraciji proizvoda ili sličnoj priredbi uređena je tarifnim brojem 3.1.b. Tarife Pravilnika o naknadama za javnu izvedbu i priopćavanje javnosti glazbenih djela (Narodne novine br. 1/97, 75/97, Hrvatski glasnik intelektualnog vlasništva br. 1/2007/ i 11/2007, kao i izmjene i dopune usvojene na sjednici Predsjedništva HDS-a od 28.10.2003.) te glasi: "3.1. Za izvedbu glazbenih djela: b) na modnoj reviji, izboru ljepote, demonstraciji proizvoda ili sličnoj priredbi uz naplatu ulaznica naknada iznosi 4 % bruto prihoda, a najmanje 3.000 bodova, koliko iznosi i u slučaju ako je priredba bez naplate ulaznica."
Članak 2.

Ovom Odlukom umanjuje se iznos minimalne naknade iz tarifnog broja 3.1.b. koji iznosi 3.000 bodova, i to samo za priredbe iz tarifnog broja 3.1.b. na kojima se koristi isključivo mehanička glazba, te se naknada uređuje na sljedeći način: Za izvedbu glazbenih djela: b) na modnoj reviji, izboru ljepote, demonstraciji proizvoda ili sličnoj priredbi uz naknada iznosi 4 % bruto prihoda, a najmanje, koliko iznosi i u slučaju ako je priredba bez naplate ulaza:

a)  500 bodova za do 100 posjetitelja, 

b) 1.000 bodova za 101 do 500 posjetitelja,
c) 1.500 bodova za više od 500 posjetitelja.
Članak 3.

Ovom Odlukom umanjuje se iznos minimalne naknade iz tarifnog broja 3.1.b. koji iznosi 3.000 bodova, i to samo za priredbe iz tarifnog broja 3.1.b. na kojima se pored mehaničke glazbe koristi i glazbena izvedba u živo, te se naknada uređuje na sljedeći način: Za izvedbu glazbenih djela: b) na modnoj reviji, izboru ljepote, demonstraciji proizvoda ili sličnoj priredbi uz naplatu ulaznica naknada iznosi 4 % bruto prihoda, a najmanje, koliko iznosi i u slučaju ako je priredba bez naplate ulaza:

a) 1.000 bodova za do 100 posjetitelja, 

b) 1.500 bodova za 101 do 500 posjetitelja,

c) 2.000 bodova za više od 500 posjetitelja.

Članak 4.

Umanjenje naknade temeljem ove Odluke primjenjuje se prema svim korisnicima koji pravovremeno, u roku od 8 dana prije održavanja priredbe iz tarifnog broja 3.1.b., izvrše prijavu HDS-u te su uredili sve svoje prethodne obveze prema HDS-u, uključujući i obvezu plaćanja dospjelih naknada. Ova Odluka primjenjuje se i na sve korisnike koji pristupe zaključenju ugovora o naknadi radi uređivanja dosadašnjih odnosa. 

Uz ispunjenje svih uvjeta iz prethodnog stavka ovog članka umanjenje naknade primjenjuje se od 01.01.2025. do 31.12.2025. godine.

Vrijednost boda za autorsku naknadu u 2025. godini iznosi 0,10528 eura uvećano za PDV.
Za Hrvatsko društvo skladatelja,
Nenad Marčec, glavni direktor ZAMP-a

